एक साथ देनी होगी दस साल की लाइसेंस फीस
बीश्रेणी के होटल, दुकान, धर्मशाला आदि व्यवसायों के लिए अब दस साल की लाइसेंस फीस एक साथ जमा करानी होगी।
नगर निगम क्षेत्र में यह करीब इक्कीस हजार रुपए होगी। इस संबंध में राज्य सरकार ने हाल ही में आदेश दिए हैं। आदेश सभी नगर पालिकाओं, नगर परिषद नगर निगम क्षेत्र में लागू होंगे। नगर निगम, परिषद पालिकाओं द्वारा होटल, रेस्टोरेंट, दुकान, धर्मशाला, आईस फैक्ट्री, डेयरी, नाश्ता सेंटर जैसे व्यवसायों के लिए लाइसेंस जारी किए जाते हंै। अभी तक एक साल के लिए लाइसेंस जारी किया जाता रहा है। हर साल निर्धारित शुल्क लेकर एक साल के लिए लाइसेंस का रिन्यू किया जाता है।
हाल ही में स्वायत्त शासन विभाग ने यह आदेश जारी कर दिया कि एक साथ दस साल का शुल्क वसूल कर दस साल के लिए लाइसेंस जारी करंे। होटल, रेस्टोरेंट को लाइसेंस जारी करने का काम निगम की स्वास्थ्य शाखा करती है।
छोटे व्यापारी बता रहे हैं अव्यवहारिक
राज्यसरकार के इस आदेश से छाेटे व्यापारी परेशान हैं। उनका कहना है कि कोई व्यक्ति दुकान खोलता है तो जरूरी नहीं कि वह सफल ही हो। ऐसे में वह बीच में व्यवसाय बदलना चाहता है तो दस साल के लिया लाइसेंस उसके क्या काम आएगाw। नए नियम से छोटे व्यापारियों पर आर्थिक बोझ भी पड़ेगा। साथ ही जरूरी नहीं कि दुकानदार या होटल संचालक के पास एकमुश्त इतनी राशि हो, इसलिए यह नियम बेतुका है।
hin_Deva hin_Deva hin_Deva hin_Deva hin_Deva hin_Deva